Ismail Hanayeh

Si Ismail Haniyeh ( ;  – 31 July 2024) sarong Palestinong politiko na nagsirbeng chairman kan Hamas Political Bureau poon Mayo 2017 hanggan kan saiyang asasinasyon kan Hulyo 2024. Siya nagsirbe man primer ministro kan Palestinian National Authority poon Marso  2006 sundo Hunyo 2014 asin lider kan Hamas sa Gaza Strip poon Hunyo 2007 sundo Pebrero 2017, kun kasuarin siya pinagribayan ni Yahya Sinwar.

Si Haniyeh namundag sa al-Shati refugee camp sa dati kontrolado nin Ehipto na Gaza Strip kan 1962 o 1963, sa mga magurang na pinatulas o nagdurulag sa Al-Jura (ngonyan parte na kan Ashkelon) durante kan 1948 Gerang Palestino. Siya nagkamit nin bachelor's degree sa Arabikong literatura sa Islamic University of Gaza kan 1987, kun saen saiya naimbwelto sa grupong militante na Hamas, na nabilog durante kan Enot na Intifada kontra okupasyon Israeli. An saiyang pagkaimbwelto nagresulta sa saiyang pagkakulong nin tolong beses na haralipot sana pakatapos magbali sa mga protesta. Pakapaluwas saiya kan 1992, siya pinatulas sa Lebanon, asin nagbalik pakalihis sarong taon dangan siya nagin dekano sa Islamic University nin Gaza. Si Haniyeh nanombrahan magpamayo kan opisina nin Hamas kan 1997 asin poon kaidto nagsakat na sa ranggo sa laog kan organisasyon.
Kagadanan

Kan 31 Hulyo 2024, si Haniyeh pig'asasinar sa Tehran, kun saen siya nag'atender kan inagurasyon kan bagong elehidong Presidente nin Iran Masoud Pezeshkian. An Hamas nagbuyagyag na siya ginadan, kaiba an saro sa saiyang bantay, paagi nin sarong "Zionist" na airstrike sa sarong residensya. Ibang toltolan nin impormasyon na ipinaabot sa al-Arabiya na an kawsa iyo an bomba na nakatago nang haloy duwang bulan pa, na papuputokon sana sa tamang oportunidad. Siya edad 62 kan oras na idto. Susog sa The New York Times, si Haniyeh pig'asasinar gamit an bomba na kontrolado sa harayo na itinanom sa saiyang kwartong pigdagosan duwang bulan pang amay itinanom, na ini pigpaputok kan kumpirmadong yaon siya sa laog. An Islamic Revolutionary Guard Corps nin Iran nagtaram na an ginamit sa paggadan ki Haniyeh  "a short-range projectile carrying about 7kg [15.4lb] of explosive materials" na ipinalayog pasiring sa edipisyo kun saen siya nagdagos.

Sarong pagdapit an ginibo para ki Haniyeh sa Tehran kan 1 Agosto, na an Supreme Leader kan Iran na si Ali Khamenei iyo an nagpanganan sa pagpangadye. An bangkay ni Haniyeh dinara sa Qatar asin ilinubong sa Lusail sunod na aldaw.

 Mga Nota 

Toltolan

Kategorya:Ismail Haniyeh
Kategorya:Mga 1960 na kamundagan
Kategorya:Mga 2024 na kagadanan
Kategorya:Anti-Amerikanismo
Kategorya:Mga Asasinadong mga kaapil sa Hamas
Kategorya:Mga Asasinadong Palestinong politiko
Kategorya:Mga Asasinasyon sa Iran
Kategorya:Mga Tawong nagkagaradan sa Gerang Israel-Hamas 
Kategorya:Mga Nagtapos sa Islamic University of Gaza
Kategorya:Mga Myembro sa 2006 Palestinian Legislative Council
Kategorya:Mga Palestinong expatriates sa Qatar
Kategorya:Mga Palestinong nasyonalista
Kategorya:Mga Palestinong Sunni Muslim